ট্রাফিক পুলিশের অবহেলায় বিমানবন্দর সড়কে বেড়েছে যানজট—সংবাদের প্রতিবাদ
দৈনিক যুগান্তর অনলাইনে ২৫ এপ্রিল প্রকাশিত 'ট্রাফিক পুলিশের অবহেলায় বিমানবন্দর সড়কে বেড়েছে যানজট-বিশৃঙ্খলা' শীর্ষক সংবাদের প্রতিবাদ জানিয়েছে ঢাকা মেট্রোপলিটন পুলিশ (ডিএমপি)। সংবাদে ট্রাফিক পুলিশের দায়িত্বে অবহেলা নিয়ে যে তথ্য তুলে ধরা হয়েছে তা সঠিক নয় বলে দাবি করেছে পুলিশ।







বৃহস্পতিবার ডিএমপি পাঠানো প্রতিবাদে বলা হয়েছে, সড়কে উন্নয়ন কাজ চলমান থাকলে ট্রাফিক কার্যক্রম বাধাগ্রস্ত হবে এটাই স্বাভাবিক। কিন্তু ২/৩ বছর আগের তুলনায় ঢাকা-ময়মনসিংহ মহাসড়কের এই অংশে যানজট একদমই কম। ঢাকা মহানগরীর এই অংশে ট্রাফিক ব্যবস্থাপনা খুবই সুশৃঙ্খল এটা নির্দ্বিধায় বলা যায়। 




প্রতিবাদে বলা হয়েছে, বিএনএস ফ্লাইওভারে কিছু কিছু কারণে মাঝে মাঝে যানজটের সৃষ্টি হয়। যেমন- কোন গাড়ি নষ্ট হলে সেটা অপসারণ জনিত জটিলতা, ঢাকা ও গাজীপুরের যে কোনো প্রান্তে যানবাহনের চাপ হঠাৎ করে বেড়ে গেলে অথবা ভিআইপি মুভমেন্টে থাকলে ও সাময়িক যানজটের সৃষ্টি হয়। 
প্রতিবাদ লিপিতে বলা হয়েছে, ট্রাফিক উত্তরা বিভাগে গত কয়েক মাস ধরে ব্যাটারি চালিত রিকশা, ইজি বাইক, ঢাকা ও গাজীপুর জেলার সিএনজি'র বিরুদ্ধে কঠোর অভিযান চলামান রয়েছে। গত ২২ এপ্রিল ট্রাফিক উত্তরা বিভাগে প্রায় ৭৩টি গাজীপুর ও ঢাকা জেলার সিএনজির বিরুদ্ধে মোবাইল কোর্টের মাধ্যমে ব্যবস্থা নেওয়া হয়। জেলার সিএনজি ও অটো রিকশার বিরুদ্ধে আজমপুর ক্রসিংয়ের ট্রাফিক পুলিশ সদস্যরা অত্যন্ত তৎপর থেকে প্রতিদিন ব্যবস্থা নিচ্ছেন। সেক্ষেত্রে ট্রাফিক পুলিশ সদস্যদের বিরুদ্ধে সেক্টর এলাকায় ইজিবাইক ও রিকশা ঢুকিয়ে চাঁদাবাজির অভিযোগ বানোয়াট ও ভিত্তিহীন বলে দাবি করা হয়েছে প্রতিবাদে।

দৈনিক যুগান্তর অনলাইনে ২৫ এপ্রিল প্রকাশিত 'ট্রাফিক পুলিশের অবহেলায় বিমানবন্দর সড়কে বেড়েছে যানজট-বিশৃঙ্খলা' শীর্ষক সংবাদের প্রতিবাদ জানিয়েছে ঢাকা মেট্রোপলিটন পুলিশ (ডিএমপি)। সংবাদে ট্রাফিক পুলিশের দায়িত্বে অবহেলা নিয়ে যে তথ্য তুলে ধরা হয়েছে তা সঠিক নয় বলে দাবি করেছে পুলিশ।